**Arthur Schopenhauer**, nado en Gdańsk o 22 de febreiro de 1788 e finado en Frankfurt o 21 de setembro de 1860, foi un filósofo polaco-alemán.

Traxectoria
-----------

Arthur Schopenhauer naceu preto da cidade báltica de Danzig (Polonia), fillo de Heinrich Floris Schopenhauer e Johanna Schopenhauer, unha familia mercantil de clase media de orixe holandesa. Parecía destinado á carreira comercial do seu pai, con quen fixo longas viaxes por Francia e Inglaterra. En 1793, cando a cidade foi anexionada por Prusia, a familia mudouse a Hamburgo. Morto o pai en 1805, abandonou os estudos de comercio e comezou a estudar medicina en Gotinga, que abandonou finalmente pola filosofía aconsellado por Gottlob Schulze, que lle recomendou ler a Platón, Aristóteles e Kant.

En 1811 trasladouse a Berlín, onde amosou certo interese polas disertacións de Schleiermacher e de Fichte. En 1813, tras unha breve estadía na casa familiar de Weimar, na que coñeceu a Goethe -amigo da súa nai, tamén escritora- e o orientalista Friedrich Majer, encerrouse en Rudolstadt, onde acabou de redactar a súa tese de doutoramento, *Über die vierfache Wurzel des Satzes vom zureichenden Grunde* (1813), que presentou para o título de doutor na universidade de Jena. Trala tese, durante os catro anos que residiu en Dresde, compuxo a súa obra principal *Die Welt als Wille und Vorstellung* (*O mundo como vontade e representación*), que non tivo o éxito que lle prevía, pero que coñeceu dúas novas edicións en vida do autor (a segunda en 1844, con 50 novos capítulos, e a terceira en 1859).

En 1820 conseguiu ser profesor da universidade de Berlín, onde leccionou criticamente sobre Hegel, sen éxito, durante seis meses. Viaxou por toda Italia visitando Florencia, Roma, Nápoles e Sicilia ata que, de volta en Berlín, decidiu retirarse a Frankfurt do Meno en 1831, onde levou unha existencia burguesa, célibe e apracible, durante case trinta anos. En 1836 publicou *Über den Willen in der Natur (Sobre a vontade da natureza*) e en 1851 unha colección de ensaios e aforismos, *Parerga e Paralipomena*, que por fin lle deron sona en vida. De carácter intransixente e pouco favorable ó contacto humano, gañou unha merecida fama de irredutible misántropo. Morreu por mor dunha pleurite.

Ideas filosóficas
-----------------

Arthur Schopenhauer
Na súa obra máis famosa *Die Welt als Wille und Vorstellung*, Schopenhauer afirmaba a vontade como chave da razón. A súa idea de que sen vontade non hai nada é xeralmente vista como unha expresión clásica do pesimismo filosófico. É criticado por adoptar e defender unha especie de pesimismo de corte romántico que entende a vida como sufrimento. Non obstante, conforme á filosofía oriental, en particular o budismo, a súa obra predica a salvación, a entrega, e a anulación do sufrimento na contemplación estética, na simpatía polos demais, e na vida ascética. Neste sentido recoñecía a superioridade do budismo e do misticismo hindú sobre a teoloxía cristiá dominante na Europa da súa época.
A súa admiración por Kant corría en paralelo co desprezo polos idealistas da época. Para el, a representación é a dimensión aparencial da realidade, mais por baixo aparecerá a vontade se se trata de descubrir o que agocha, froito de intuír a vontade propia, irracional na súa propia natureza. A propia vontade non é máis ca un caso da Vontade que invade o mundo (algo así como a entropía da física) e que se manifesta dende os seres inorgánicos ata no ser humano, onde conflúen vontade e representación. A cuestión é que a vontade que busca a súa propia conservación é egoísta, por iso é necesaria a existencia do Dereito para coutala. O coñecemento da realidade posibilita superar o egoísmo e simpatizar co resto da Natureza, nunha sorte de identificación nirvánica.

Influencia da súa obra
----------------------

As súas ideas románticas e irracionais influenciaron os eidos da filosofía (e.g. Nietzsche, Bergson e Wittgenstein), da psicoloxía (Freud e Jung, por exemplo), da literatura (Thomas Mann, Hermann Hesse, Marcel Proust, Michel Houellebecq e un longo etcétera) e a música (Wagner).

Obra
----

* *Über die vierfache Wurzel des Satzes vom zureichenden Grunde (Sobre a raíz cuádrupla do principio da razón suficiente, 1813).*
* *Über das Sehn und die Farben* (*Sobre a vida e as cores*, 1816)
* *Die Welt als Wille und Vorstellung* (*O mundo como vontade e representación*, 1819).
* *Die Kunst, recht zu behalten* (*A arte de ter sempre razón, 1830-1831)**.*
* *Über den Willen in der Natur* (*Sobre a vontade na natureza*, 1836).
* *Über die Freiheit des menschlichen Willens* (*Ensaio sobre a libre vontade*, 1839)
* *Über die Grundlage der Moral* (*Sobre os alicerces da moral*, 1840)
* *Die beiden Grundprobleme der Ethik* (*Os dous problemas fundamentais da Ética*,1841).
* *Parerga e Paralipomena*, 1851.
* *Aphorismen zur Lebensweisheit* (*Aforismos sobre a sabedoría na vida*, 1886)

Notas
-----

1. 1 2  Álex Vicente (14-1-2017). "Schopenhauer-Houellebecq: diálogo literario entre pesimistas". *El País - Cultura* (en castelán). Consultado o 1-4-2018.
2. 1 2 3 4  "Schopenhauer, Arthur (1788 - 1860)". *CERL Thesaurus*. Consultado o 12 abril 2018.
3. ↑  Schopenhauer, Arthur (2002). *El arte de tener razón : expuesto en 38 estratagemas*. [Madrid]: Alianza Editorial. ISBN 84-206-7348-X.
4. ↑  "Schopenhauer, Arthur (1788-1860)". *SUDOC*. Consultado o 12 abril 2018.
5. ↑  "Sobre la libertad de la voluntad (ficha catálogo)". *DNB Katalog*. Consultado o 12 abril 2018.
6. ↑  "Über die Grundlage der Moral". *DNB katalog* (en alemán). Consultado o 12 abril 2018.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Arthur Schopenhauer*** |

|  |  |
| --- | --- |
|  | A Galicitas posúe citas sobre:  ***Arthur Schopenhauer*** |

### Bibliografía

* Goldaracena del Valle, Celso (2005). *Schopenhauer*. *A Coruña: Baía Edicións*. ISBN 978-84-96128-85-9.

### Ligazóns externas

* Biografía e resumo da súa filosofía
* Breve biografía
* *Diccionario de filosofía contemporánea*, *s. v.* 'Schopenhauer'
* Visión da súa vida e obra en profundidade
* Vida, obra, citas, textos e ligazóns
* Sobre o impacto da súa filosofía sobre Freud
* Schopenhauer e Freud
* Ensaio sobre o lugar de Schopenhauer na historia da filosofía europea incluídas as súas fontes

|  |  |
| --- | --- |
| Control de autoridades | 
* Wd: Q38193
* WorldCat
* VIAF: 17229367
* BAV: ADV10216216
* BIBSYS: 90075067
* BLBNB: 000184460
* BMT: 144130
* BNA: 000047151
* BNCHL: 000041827
* BNE: XX1001102
* BNF: 11924112h
* BRE: 4945069
* BVMC: 1800
* CANTIC: a10487700
* CERL: cnp00396453
* CiNii: DA00529650
* DeutscheBio: 118610465
* Dialnet: 1893275
* Discogs: 1730606
* EBID: ID
* EGAXA: vtls002973050
* Europeana: ID
* FAST: 51863
* GEC: 0061422
* GND: 118610465
* Gutenberg: 3648
* ICCU: CFIV037281
* ISNI: 000000012122233X
* KulturNav: ID
* LAC: 0040G6302
* LCCN: n80032764
* LibraryThing: schopenhauerarthur
* LibriVox: 165
* MusicBrainz: ID
* NDL: 00455736
* NKC: jn19990007772
* NLA: 35482614
* NLG: 71114
* NNDB: 000086652
* NTA: 068358059
* OBP: ID
* OL: OL119580A
* openMLOL: 929
* Persée: 583473
* PTBNP: 11805
* RSL: 000002020
* SELIBR: 206605
* SNAC: w65b0f1n
* SUDOC: 027128032
* Treccani: arthur-schopenhauer
* ULAN: 500224446
* UNZ: SchopenhauerArthur
* WikiTree: Schopenhauer-1
* zbMATH: schopenhauer.arthur

 |